### 3.1.1Digits

Η μεταβλητή Digits χρησιμοποιείται για να ελέγξουμε πως αναπαρίστανται οι πραγματικοί αριθμοί και επίσης πως εμφανίζονται. Όταν ο ορισμένος αριθμός των ψηφίων είναι μικρότερος ή ίσος του 14 (για παράδειγμα Digits:=14), τότε οι αριθμοί μηχανής κινητής υποδιαστολής χρησιμοποιούνται και εμφανίζονται χρησιμοποιώντας τον συγκεκριμένο αριθμό ψηφίων. Όταν η Digits είναι μεγαλύτερη από 14, το Xcas χρησιμοποιεί την βιβλιοθήκη MPFR, η αναπαράσταση είναι ίδια με αυτή των αριθμών μηχανής κινητής υποδιαστολής αλλά ο αριθμός των bits της mantissa δεν είναι σταθερός και το πεδίο τιμών των εκθετών είναι πολύ μεγαλύτερο. Πιο συγκεκριμένα, ο αριθμός των bits της mantissa που δημιουργείται στην MPFR είναι ceil(Digits*log(10)/log(2)).

Σημειώστε ότι αν αλλάξετε την τιμή της Digits, αυτό θα επηρεάσει την δημιουργία νέων πραγματικών αριθμών που μεταγλωττίζονται από γραμμές εντολών ή από προγράμματα ή από εντολές όπως approx, αλλά δεν θα επηρεάσει τους υπάρχοντες πραγματικούς αριθμούς. Γι’ αυτό, οι αριθμοί μηχανής κινητής υποδιαστολής μπορεί να συνυπάρχουν με τους αριθμούς κινητής υποδιαστολής της MPFR, και ακόμα ανάμεσα σε αυτούς τους αριθμούς κινητής υποδιαστολής της MPFR, κάποιοι μπορεί να έχουν mantissa με 100 bits και κάποιοι μπορεί να έχουν mantissa με 150 bits. Εάν οι πράξεις αναμιγνύουν διαφορετικά είδη αριθμών κινητής υποδιαστολής, τα πιο ακριβή είδη αριθμών κινητής υποδιαστολής μετατρέπονται στο λιγότερο ακριβές είδος αριθμών κινητής υποδιαστολής.